Klesrullen brukes til å glatte tekstiler av lin, bomull eller andre naturfibre, for eksempel sengetøy, håndklær og duker. Etter av tekstilene er vasket og tørket, brettes de sammen og rulles frem og tilbake mellom valsene for å fjerne rynker og skrukker og glatte overflaten. For å få et best mulig resultat, blir tekstilene gjerne rullet før de er helt tørre, eventuelt kan de fuktes med vann fra en dynkeflaske.